
 15.10.2016
 BG
 Официален вестник на Европейския съюз
 L 279/47
 РЕГЛАМЕНТ ЗА ИЗПЪЛНЕНИЕ (ЕС) 2016/1825 НА КОМИСИЯТА
 от 6 септември 2016 година
 за изменение на Регламент за изпълнение (ЕС) No 901/2014 по отношение на административните изисквания за одобряването и надзора на пазара на дву-, три- и четириколесни превозни средства
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 168/2013 на Европейския парламент и на Съвета от 15 януари 2013 г. относно одобряването и надзора на пазара на дву-, три- и четириколесни превозни средства (1), и по-специално член 27, параграф 4, член 29, параграф 4, член 30, параграфи 2 и 3, член 32, параграф 1, член 38, параграф 2, член 39, параграф 3, член 40, параграф 4 и член 72 от него,
 като има предвид, че:
 (1)
 За да се разреши одобряването на типа на резервоари за гориво като отделен технически възел, като ново допълнение към приложение I към Регламент за изпълнение (ЕС) No 901/2014 на Комисията (2) следва да се включи специфичен информационен документ, съдържащ съответната информация.
 (2)
 С цел да се намали административната тежест за производителите, по-специално по отношение на превозни средства от категории L6e и L7e, следва да бъде разрешено допълнително одобряване на типа на системата на типа на системата.
 (3)
 За да се гарантира, че при превозни средства, оборудвани с безстепенна трансмисия, се предоставя цялата необходима информация, следва да бъде изменена таблицата, в която се посочва информация за предавателните отношения, които се вписват в информационния документ.
 (4)
 С цел да се установи ясна връзка между двете конфигурации превозни средства с възможност за преобразуване на техните характеристики от подкатегория (L3e/L4e)-A2 в (L3e/L4e)-A3 и обратно, както и за да се улесни достъпът на собствениците на превозни средства до въпросната информация, към образеца, посочен в допълнение 24 към приложение I към Регламент за изпълнение (ЕС) No 901/2014 и към образеца за сертификата за съответствие, посочен в приложение IV към посочения регламент за изпълнение, следва да бъде добавено вписване за номера на ЕС одобрението на типа на първоначалната конфигурация.
 (5)
 За да се предоставя допълнителна информация в случай на нови технологии и нови концепции, в образците на сертификати за одобряване на типа на системи, компоненти или отделни технически възли следва да бъдат вмъкнати допълнителни вписвания.
 (6)
 С цел постигане на яснота и последователност, някои обяснителни бележки следва да бъдат изменени или заличени.
 (7)
 Поради това Регламент за изпълнение (ЕС) No 901/2014 следва да бъде съответно изменен.
 (8)
 За да се даде допълнително време на производителите и националните органи за постигане на своевременно прилагане на измененията, предвидени в настоящия регламент, настоящият регламент следва да влезе в сила спешно, особено като се има предвид, че Регламент (ЕС) No 168/2013 започна да се прилага на 1 януари 2016 г. и че съответните административни изисквания ще станат задължителни за всички нови превозни средства, регистрирани или пуснати на пазара, считано от 1 януари 2018 г.
 (9)
 Прилагането на измененията по отношение на образците на сертификатите за съответствие следва да бъде отложено до 1